text: Politisk kommentator: Det er op ad bakke for ja-siden
  02 december 2015 kl. 20.51
  For ja-partierne handler det om at begrænse nederlaget i denne del af landet.
  Sådan sagde TV SYDs politiske kommentator Poul-Erik Thomsen onsdag aften, da han kommenterede på tre Venstre-ministres besøg i Sønderjylland.
  - Nej-siden står rigtig stærkt i det sydlige Jylland, hvor Dansk Folkeparti, Liberal Alliance og Enhedslisten var de store vindere efter det seneste folketingsvalg, fortsatte Poul-Erik Thomsen.
  Folkeafstemningen om retsforbeholdet er torsdag den 3. december 2015, hvor du kan stemme mellem kl. 9 og 20.
  
  